Remember the Time

Το Remember the Time είναι single του Μάικλ Τζάκσον, που ηχογραφήθηκε στο Hit Factory Miami. Το τραγούδι κυκλοφόρησε από την Epic Records στις 14 Ιανουαρίου 1992, ως το δεύτερο single από το άλμπουμ Dangerous. Το κομμάτι γράφτηκε από τους Τέντι Ρίλεϊ, Μάικλ Τζάκσον και Μπέρναρντ Μπελ, με παραγωγούς τους Τζάκσον και Ρίλεϊ. Μουσικά, το τραγούδι είναι χορευτικό, με όργανα όπως πιάνο και κιθάρα. Οι στίχοι αφορούν το πως θυμάσαι να αγαπάς κάποιον. Το Remember the Time έλαβε γενικά θετικές κριτικές. Το τραγούδι ήταν εμπορικά επιτυχημένο, φθάνοντας έως την 3η θέση του Billboard Hot 100 και στην 1η θέση του Billboard R&B Singles Chart. Παγκοσμίως, το τραγούδι έφθασε στα top ten εννέα χωρών, φθάνοντας στην 1η θέση στη Νέα Ζηλανδία, καθώς και στη 2η θέση στην Ισπανία και στην 3η θέση στο Ηνωμένο Βασίλειο. Το τραγούδι έφθασε στο top twenty σε όλες τις μεγάλες περιοχές. Για το κομμάτι κυκλοφόρησε ένα εννιάλεπτο μουσικό βίντεο, με διευθυντή τον Τζων Σίνγκλτον. Η πλοκή του βίντεο διεξάγεται στην Αρχαία Αίγυπτο, και στο βίντεο συμμετέχουν αστέρες όπως Έντι Μάρφι, Iman, The Pharcyde και Μάτζικ Τζόνσον.

 Το Remember the Time κυκλοφόρησε ως το δεύτερο single του Dangerous στις 14 Ιανουαρίου 1992. Το τραγούδι γράφτηκε από τους Τέντι Ρίλεϊ, Μάικλ Τζάκσον και Μπέρναρντ Μπελ, με παραγωγούς τους Τζάκσον και Ρίλεϊ. Το Remember the Time έχει διάρκεια 3 λεπτών και 59 δευτερολέπτων. Η μουσική του τραγουδιού συγκρίθηκε με αυτή του Rock with You από το άλμπουμ Off the Wall. Σύμφωνα με τον Τέντι Ρίλεϊ, το τραγούδι μιλά για την αγάπη του Τζάκσον και της Ντέμπι Ρόου στα τέλη της δεκαετίας του 1980 και στις αρχές της δεκαετίας του 1990.Το Remember the Time είναι τραγούδι της ποπ και του new jack swing. Οι στίχοι του αναφέρονται σε νεανική ερωτική σχέση: Do you remember when we fell in love/We were young and innocent?. Τα όργανα του Remember the Time συμπεριλαμβάνουν πιάνο και κιθάρα. Το τραγούδι παίζεται στην κλείδα του F Minor με τα φωνητικά του Τζάκσον να βρίσκονται μεταξύ των Eb3 και C5. Το τέμπο του τραγουδιού ανέρχεται στους 116 χτύπους ανά λεπτό.Το Remember the Time δεν εμφανίζεται στον κατάλογο κομματιών του Dangerous World Tour, αλλά εκτελέστηκε στις πρόβες. Στα 1993 Soul Train Music Awards, το τραγούδι κέρδισε το βραβείο στην κατηγορία Best R&B/Soul Single - Male. Ο Τζάκσον εμφανίστηκε στη σκηνή με τραυματισμένο πόδι και δεκανίκια, αλλά εκτέλεσε το τραγούδι, καθισμένος και περικυκλωμένος από διάφορους χορευτές. Το Remember the Time έλαβε γενικά θετικές κριτικές. Ο Στέφεν Τόμας Έρλεβαϊν, του Allmusic, σχολίασε ότι το άλμπουμ Dangerous έχει «άφθονη» «επαγγελματική δεξιοτεχνία στο απόγειο του» λόγω των «εξαιρετικών singles» όπως In the Closet και Remember the Time. Ο Έρλεβαϊν δήλωσε ότι το Remember the Time ήταν μια κορυφαία επιλογή από το Dangerous. Ο Άλαν Λάιτ, του Rolling Stone, δήλωσε ότι ένιωσε ότι το Remember the Time ήταν το «πιο ανάλαφρο μουσικό κομμάτι του άλμπουμ» και δήλωσε ότι οι στίχοι «μιλούν για ευτυχυσμένο ειδύλλιο με στίχους όπως So why did it end?». Ο Τζων Πάρελς, της The New York Times, σχολίασε ότι τίτλοι όπως Remember the Time, She Drives Me Wild και Give in to Me μιλούν «για ολόκληρη την ιστορία - αν και δεν έχουν τον άθλιο τόνο όταν τα τραγουδά». Ο Ρίτσαρντ Χάρρινγκτον, της The Washington Post, περιέγραψε το Remember the Time ως «νοσταλγικό», σχολιάζοντας ότι ένιωσε ότι το κομμάτι χαρακτήρισε «μια τουλάχιστον επηρεασμένη φωνητική εκτέλεση του Τζάκσον» αλλά και ότι «χτίζει μια άσκηση, μια ραδιοφιλική ορμή». Το Remember the Time έφθασε έως την 3η θέση του Billboard Hot 100 στις 7 Μαρτίου 1992, πέντε εβδομάδες μετά την κυκλοφορία του single. Το τραγούδι είχε παρόμοια επιτυχία και στα άλλα τσαρτ του Billboard - έφθασε στην κορυφή του R&B/Hip-Hop Songs στις 7 Μαρτίου, στη 2η θέση του Dance/Club Play Songs στις 4 Απριλίου, και στη 15η θέση του Adult Contemporary στις 21 Μαρτίου του ίδιου έτους. Το τραγούδι έφθασε έως τη 2η θέση του Billboards Hot Dance Music/Maxi Singles Sales. Έγινε χρυσό στις ΗΠΑ για πωλήσεις περίπου 500.000 αντίτυπων στις ΗΠΑ, τον Μάρτιο του 1992. Το τραγούδι είχε παρόμοια επιτυχία παγκοσμίως, φθάνοντας στο top twenty σε πολλές περιοχές. Στο Ηνωμένο Βασίλειο, το Remember the Time μπήκε στα τσαρτ στις 15 Φεβρουαρίου 1992, στη 6η θέση. Την επόμενη εβδομάδα, στις 22 Φεβρουαρίου, έφθασε στην 3η θέση, η οποία ήταν και η καλύτερη του θέση - το τραγούδι έμεινε στα τσαρτ για συνολικά οκτώ εβδομάδες.Το Remember the Time έφθασε στην κορυφή της Νέας Ζηλανδίας και έμεινε για δύο συνεχόμενες εβδομάδες, αφού αρχικά έφθασε στην 3η θέση, στις 23 Φεβρουαρίου. Έφθασε έως τη 4η θέση στις Κάτω Χώρες και στην Ελβετία. Το τραγούδι επίσης έφθασε στο top ten της Γαλλίας, της Αυστραλίας, της Σουηδίας, της Ιταλίας και της Νορβηγίας - φθάνοντας έως την 5η, 6η, 8η και 10η θέση αντίστοιχα. Το κομμάτι έφθασε στο top twenty, φθάνοντας έως τη 16η θέση, της Αυστρίας. Έχοντας ξανακυκλοφορήσει με το Visionary, το 2006, το Remember the Time στη 2η θέση στην Ισπανία, στις 14 Μαϊου 2006. Μετά τον θάνατο του Τζάκσον, τον Ιούνιο του 2009, αυξήθηκε η δημοτικότητα της μουσικής του. Στο Ηνωμένο Βασίλειο, στις 11 Ιουλίου, το τραγούδι ξαναμπήκε στα τσαρτ, στην 81η θέση. Ως μέρος της προώθησης του Remember the Time, κυκλοφόρησε ένα μουσικό βίντεο, που γυρίστηκε στα μέσα του Ιανουαρίου του 1992. Πριν την κυκλοφορία του βίντεο, η δισκογραφική εταιρεία του Τζάκσον το προώθησε με σχετικά κλιπ, ενώ επίσης κυκλοφόρησε ένα βίντεο που δείχνει το γύρισμα του βίντεο. Έκανε την πρεμιέρα του στα MTV, Fox και Black Entertainment Television στις 2 Φεβρουαρίου 1992. Μετά την πρεμιέρα του βίντεο στο MTV, το κανάλι έδειξε ένα rockumentary ονόματι More Dangerous Than Ever που περιέχει σκηνές από τη δημιουργία του βίντεο. Η δισκογραφική εταιρεία αργότερα δεν θα δημοσιεύσει τον προϋπολογισμό του βίντεο. Το βίντεο είχε παραγωγό τον Τζων Σίνγκλτον και χορογράφο τη Φατίμα Ρόμπινσον, και είχε διάρκεια εννέα λεπτών. Η πλοκή διεξάγεται στην Αρχαία Αίγυπτο και σε αυτή συμμετέχουν αστέρες όπως Έντι Μάρφι, Iman, The Pharcyde, Μάτζικ Τζόνσον, Τομ Λίστερ και Βάιλ Ντράπερ, ο οποίος έπαιζε τον ενήλικα Τζάκσον στο The Jacksons: An American Dream και πέθανε λίγο μετά την κυκλοφορία του βίντεο. Ο Τζάκσον εμφανίζεται στο βίντεο ως μάγος με κουκούλα, ο οποίος εμφανίζεται για να διασκεδάσει τη γυναίκα του Φαραώ. Δύο άλλοι δοκίμασαν και απέτυχαν, και αυτή τους έστειλε να εκτελεστούν. Η Βασίλισσα βλέπει ότι αυτός ο μάγος είναι διαφορετικός - και σε αντίθεση με τους άλλους που κάνουν juggling ή τρώνε φωτιά αυτός φθάνει κοντά της και την ρωτά αν θυμάται τον χρόνο που ήταν μαζί. Ο Φαραώ (Μάρφι) δεν είναι ευχαριστημένος και διατάζει τους φρουρούς του να συλλάβουν τον Τζάκσον. Ο Τζάκσον τρέχει μακριά, και φθάνει σε ένα δωμάτιο όπου χορεύει αιγυπτιακούς χορούς με τους υπάλληλους του Φαραώ. Όταν οι φύλακες τον ανακαλύπτουν, οι υπηρέτες εξαφανίζονται όπως ο Τζάκσον, σε ένα σύννεφο από χρυσή άμμο. Στο βίντεο, ο Τζάκσον είναι ντυμένος με χρυσό κοστούμι. Το βίντεο δείχνει περίπλοκες χορευτικές κινήσεις και έγινε ένα από τα κεντρικά βίντεο του Dangerous. Το μουσικό βίντεο έλαβε γενικά θετικές κριτικές. Η Ίρα Ρόμπινς, της Entertainment Weekly, περιέγραψε το βίντεο του Remember the Time ως «υπέροχο αρχαίο αιγυπτιακό βίντεο». Το μουσικό βίντεο εμφανίζεται στα πάρακατω βίντεο άλμπουμ: Dangerous - The Short Films, Video Greatest Hits – HIStory και Michael Jackson's Vision. Το μουσικό βίντεο, όπως και τα άλλα βίντεο του άλμπουμ Dangerous, εμφανιζόταν συχνά στο MTV. Album version – 4:00 A cappella – 3:35 New Jack Mix – 6:48 New Jack Main Mix – 6:50 New Jack Radio Mix – 4:00 New Jack Jazz (21) – 5:06 12" Main Mix – 4:47 7" Main Mix – 3:55 Bonus Beats 3 – 4:46 Silky Soul 12" Mix – 7:05 Silky Soul 7" Mix – 4:18 Silky Dub – 6:17 E-Smoove's Late Nite Mix – 7:20 Maurice's Underground Mix – 7:29 Mo-Mo's Instrumental – 5:20 Γραμμένο από τους Τέντι Ρίλεϊ, Μάικλ Τζάκσον και Μπέρναρντ Μπέλ Παραγωγή από τους Τέντι Ρίλεϊ και Μάικλ Τζάκσον Ηχογράφηση και μιξάρισμα από τους Μπρούς Σβήντεν, Τέντι Ρίλεϊ και Ντέιβ Βέι Solo και background φωνητικά, διευθέτηση φωνητικών από τον Μάικλ Τζάκσον Πληκτρολόγια, συνθεσάιζερ, διευθέτηση ρυθμού και συνθεσάιζερ από τον Τέντι Ρίλεϊ Προγραμματισμός από τον Βάιν Κόμπχαμ